(NPK-NTB): – Lovnader er til for å bli haldne, seier leiar Halvdan Skard i KS i forkant av budsjettkonferansen på Thorbjørnrud neste veke.– Om det ikkje er ressursar til å gjennomføre alle lovnadene, bør ein heller love mindre, åtvara leiaren for kommunane sin interesse- og arbeidsgjevarorganisasjon.Torsdag møtte KS representantar for regjeringa til det første av fire faste møte i 2011.Bodskapen frå Skard var at kommunane må sikrast ei inntektsutvikling i 2012 som gir innbyggjarane pålitelege velferdstenester.– Vi legg til grunn at kommunesektoren blir sikra ei inntektsutvikling neste år som gir moglegheit til å vidareføre velferdstenestene og utvikle dei i pakt med dei politiske lovnadene som er gitt, seier han.KS viser til at kommunesektoren møter store forventningar til utvikling i og omfanget av kommunale velferdstenester.– Desse overstig klart det handlingsrommet som er gitt gjennom inntektsutviklinga i kommunesektoren, meinte Skard.